पर्सा वन्यजन्तु आरक्ष

पर्सा वन्यजन्तु आरक्ष () नारायणी अञ्चलक चितवन राष्ट्रिय निकुञ्जसँ जोड़ल वन्यजन्तु आरक्ष क्षेत्र छी, जे चितवन जिलाक पुबारी भागमे, मकवानपुर जिलाक दछिनबारी भागमे, आ पर्सा आओर बारा जिलाक उतरबारी भागसभमे पसरल अछि । एहि आरक्षक क्षेत्रफल ४९९ बर्ग कि.मी. अछि । बि.सं.१९८४मे जंगली हाथीक बासस्थान संरक्षण करबाक उद्देश्यसँ एहि आरक्ष केर स्थापना कएल गेल छल । ई ७५० मीटर सँ ९५० मीटर धरिक चुरे पहाड़ क्षेत्र अगुटने अछि । एकर हावापानि (जलवायु) उष्ण प्रदेशीय श्रेणीक अछि।

 वनस्पति आ वन्यजन्तुसभ 
एतए चुरे पहाड़क उपरुका भागमे सखुआ आओर निचलुका भागमे खैर, सिसो, साल आदिक जंगलसभ अछि । चुरे पहाड़क दच्छिन दिस टोलमे घासक मैदान अछि । एत हाथी, बाघ, चितुवा, भालु, गौर, निलगाए, चित्तल, मृग, लंगूर, बानर, हुड़ार, बन बिलाड़ि आदि जंगली जनावरसभ भेटैत अछि । ओकर साथे एत करीब ३०० प्रजातिक चिरइसभ भेटैत अछि । ताहिमे मयुर, धनेश, मएना आदि आबैत अछि । बहुत रास रेंगि कऽ चलएबाला / घुसकएबाला जानवरसभ जेना गहुमन, करैत, अजगर / अजेगर आदि सहो भेटैत अछि ।

सन्दर्भ सामाग्रीसभ

बाह्य जड़ीसभ
 वन्यजन्तु आरक्षक जानकारी
 पर्सा वन्यजन्तु आरक्ष  नेपाल सरकार वन तथा भु-संरक्षण मन्त्रालय, राष्ट्रिय निकुञ्ज तथा वन्यजन्तु संरक्षण विभाग

एहो सभ देखु

श्रेणी:नेपालक वन्यजन्तु आरक्षसभ
श्रेणी:नेपालक राष्ट्रिय निकुञ्जसभ